Martina Sáblíková

**Martina Sáblíková** (s. 27. toukokuuta 1987) on tšekkiläinen pikaluistelun olympiavoittaja, maailmanmestari ja Euroopan-mestari. Hän on kilpaillut kansainvälisellä tasolla myös maantiepyöräilyssä.

## Pikaluistelun arvokilpailut
Sáblíková oli matkakohtaisten maailmanmestaruuskilpailujen 5&nbsp;000&nbsp;metrillä seitsemäs vuonna 2005. Vuoden 2006 talviolympialaisissa Torinossa hän sijoittui 5&nbsp;000 metrillä neljänneksi Clara Hughesin, Claudia Pechsteinin ja Cindy Klassenin jälkeen. 3&nbsp;000&nbsp;metrillä hän oli seitsemäs. Yleisluistelun MM-kilpailuissa 2006 hän sijoittui yhdeksänneksi. Hän löi maaliskuussa 2006 Clara Hughesin maailmanennätyksen naisten 10&nbsp;000 metrillä ja paransi aikaa vielä 15. maaliskuuta 2007 Calgaryssä alittaen ensimmäisenä naisena 14 minuutin rajan. Maaliskuussa 2007 hän luisteli maailmanennätyksen myös 5&nbsp;000 metrillä. Vuonna 2007 Sáblíková voitti kultaa pikaluistelun Euroopan-mestaruuskilpailussa sekä matkakohtaisten maailmanmestaruuskilpailujen 3&nbsp;000:lla ja 5&nbsp;000 metrillä. Yleisluistelun MM-kilpailuissa hän oli viides.

Tammikuussa 2008 Sáblíková sijoittui yleisluistelun EM-kisoissa pronssille. Saman vuoden maaliskuussa hän voitti matkakohtaisissa MM-kilpailuissa kultaa 5&nbsp;000 metrillä ja oli 3&nbsp;000&nbsp;metrillä neljäs. Yleisluistelun MM-kilpailuissa hän oli viides. Vuonna 2009 hän sai pronssia yleisluistelun EM-kisoissa ja voitti kultaa yleisluistelun MM-kisoissa. Matkakohtaisissa MM-kilpailuissa hän saavutti kultaa 5&nbsp;000 ja hopeaa 3&nbsp;000 metrillä. Vuonna 2010 hän voitti yleisluistelun Euroopan-mestaruuden. Vancouverin olympialaisissa 2010 hän voitti 3&nbsp;000 (aika 4.02,53) sekä 5&nbsp;000 metrillä (6.50,91) kultaa ja 1&nbsp;500 metrillä pronssia. Myöhemmin samalla kaudella hän voitti yleisluistelun maailmanmestaruuden Heerenveenissä. 

Vuonna 2011 Sáblíková voitti yleisluistelun Euroopan-mestaruuden ja sai pronssia yleisluistelun MM-kilpailuissa. Hän luisteli helmikuussa Salt Lake Cityssä 5&nbsp;000 metrin maailmanennätyksen 6.42,66. Matkakohtaisissa MM-kilpailuissa hän saavutti kultaa 5&nbsp;000 metrillä ja hopeaa 3&nbsp;000 metrillä. Vuonna 2012 Sáblíková voitti neljännen Euroopan-mestaruutensa ja sijoittui yleisluistelun MM-kilpailuissa toiseksi. Matkakohtaisissa MM-kilpailuissa hän voitti sekä 3&nbsp;000 että 5&nbsp;000 metriä. Vuonna 2013 hän sijoittui EM-kilpailuissa neljänneksi. Matkakohtaisissa MM-kilpailuissa hän voitti 5&nbsp;000 metriä ajalla 6.54,31 ja sai hopeaa 3&nbsp;000 metrillä.

Vuonna 2014 Sáblíková sai EM-pronssia. Samana vuonna Sotšin olympialaisissa hän voitti kultaa 5&nbsp;000 metrillä ajalla 6.51,54 ja hopeaa 3&nbsp;000 metrillä. Hän sijoittui toiseksi EM-kilpailuissa 2015. Hän voitti samana vuonna maailmanmestaruuden Heerenveenissä 3&nbsp;000 (aika 4.02,17) ja 5&nbsp;000 metrillä (6.52,73) sekä oli 1&nbsp;500&nbsp;metrillä neljäs. Calgaryssa hän voitti maailmanmestaruuden yleisluistelussa. Hän voitti Euroopan-mestaruuden Minskissä 2016. Saman vuoden matkakohtaisissa MM-kilpailuissa hän saavutti kultaa 3&nbsp;000&nbsp;metrillä ajalla 4.03,05 ja 5&nbsp;000&nbsp;metrillä ajalla 6.51,09 sekä sijoittui viidenneksi 1&nbsp;500&nbsp;metrillä. Hän voitti 2016 myös yleisluistelun maailmanmestaruuden Berliinissä. Hän sai yleisluistelun EM-hopeaa 2017. Hän saavutti samana talvena Gangneungissa MM-kultaa 5&nbsp;000&nbsp;metrillä ajalla 6.52,38 ja hopeaa 3&nbsp;000&nbsp;metrillä sekä oli kuudes 1&nbsp;500&nbsp;metrillä. Yleisluistelun MM-kilpailuissa Hamarissa hän sai hopeaa.

Pyeongchangin olympialaisissa 2018 Sáblíková saavutti 5&nbsp;000 metrillä hopeaa ja sijoittui 3&nbsp;000 metrillä neljänneksi. Saman vuoden yleisluistelun MM-kilpailuissa hän sijoittui kuudenneksi. Hän sai yleisluistelun EM-hopeaa 2019. Inzellin matkakohtaisissa MM-kilpailuissa hän voitti kultaa 3&nbsp;000&nbsp;metrillä ajalla 3.58,91 ja 5&nbsp;000&nbsp;metrillä ajalla 6.44,85. Hän voitti samana talvena yleisluistelun maailmanmestaruuden Calgaryssä. Salt Lake Cityn MM-kilpailuissa 2020 hän saavutti kultaa 3&nbsp;000&nbsp;metrillä ajalla 3.54,25 ja hopeaa 5&nbsp;000&nbsp;metrillä. Yleisluistelun MM-kilpailuissa Hamarissa hän sijoittui neljänneksi. Seuraavana vuonna hän saavutti Heerenveenissä sekä yleisluistelun EM-pronssia että 3&nbsp;000&nbsp;metrin MM-hopeaa. 5&nbsp;000&nbsp;metrillä hän oli MM-kisoissa viides. Pekingin olympialaisissa 2022 hän saavutti pronssia 5&nbsp;000&nbsp;metrillä ja sijoittui neljänneksi 3&nbsp;000&nbsp;metrillä. Saman vuoden yleisluistelun MM-kilpailuissa hän oli viides. Hän saavutti MM-kilpailuissa pronssia 3&nbsp;000 ja 5&nbsp;000&nbsp;metrillä sekä Heerenveenissä 2023 että Calgaryssa 2024. Hän sai MM-kilpailuissa 2025 hopeaa 3&nbsp;000&nbsp;metrillä ja sijoittui viidenneksi 5&nbsp;000&nbsp;metrillä. Milanon ja Cortinan olympialaisissa 2026 hän oli 5&nbsp;000&nbsp;metrillä yhdestoista.

## Maailmancup
Sáblíková voitti yhdistetyn 3&nbsp;000 ja 5&nbsp;000&nbsp;metrin maailmancupin kokonaiskilpailun yksitoista kertaa peräkkäin: kausilla 2006–2007, 2007–2008, 2008–2009, 2009–2010, 2010–2011, 2011–2012, 2012–2013, 2013–2014, 2014–2015, 2015–2016 ja 2016–2017 sekä jälleen 2018−2019 ja 2019–2020 sekä sijoittui toiseksi kaudella 2023–2024. 1&nbsp;500&nbsp;metrin maailmancupissa hän oli kolmas kaudella 2009–2010 ja yhteislähdön cupissa kolmas 2014–2015. Kokonaismaailmancupissa hän sijoittui toiseksi kausilla 2011–2012 ja 2014–2015 sekä kolmanneksi kausilla 2015–2016 ja 2016–2017. Hän on voittanut 52 henkilökohtaista maailmancupin osakilpailua, sijoittunut 24 kertaa toiseksi ja 19 kertaa kolmanneksi (tilanne kauden 2024–2025 jälkeen).

## Maantiepyöräily
Sáblíková saavutti maantiepyöräilyssä pronssia alle 23-vuotiaiden EM-kilpailujen aika-ajossa Sofiassa 2007. Valkenburgin MM-kilpailuissa 2012 hän sijoittui naisten aika-ajossa yhdeksänneksi. Hän oli MM-kilpailujen aika-ajossa kahdestoista 2014 ja 2015. Hän voitti Tšekin mestaruuden sekä maantieajossa että aika-ajossa 2010, 2011, 2013, 2014, 2015 ja 2016.

## Henkilökohtaiset pikaluisteluennätykset

## Lähteet
* Ennätykset www.sskating.com-sivustolla 
* Saavutukset speedskatingnews.info-sivustolla 

### Viitteet